עוד מעט יפרח הקיץ נצאה במחול נשאף אוויר בין הערביים לשפת גבול ים כחול בואי ונחלוץ נעליים יחפים נלך במים חמימים כשתן נרוץ על חול חורק. על המזח הנישא הולמים גלים ומשברים ים שלנו משחק מלטף את הסלעים המצילים שומרי החוף עוקבים אחרי שגיונותיו ספנים בראש התורן שזופים כשוקולד ומתחתם על מגבות המון נמפות קטנות שרועות מורחות גופן בשמן דק בקיאות ומנוסות, והמונים על המונים דביקים לחים ומאושרים משוטטים על הטיילת מעורטלים למחצה בשלל צבעים וסמרטוטים בולעים לוגמים מלקלקים תרגימות ושלגונים זקנים בוגרים וטף מוכים בנגיף של טרם סתיו משקיפים מהופנטים לים עד אופק מתגלגל אחור פנים אינספור שנים בשלל גלים וסילונים מלחשים ורוחשים מים מלוחים רבים ובלילות על שולחנות בתי קפה דולקים נרות זוגות של אוהבים לשם זולגים בחן אל מבוא הים ובאוויר נידף הצליל תזמורת, נעימה ושיר תל אביב עיר מכורה אלבטרוס  לבן אברה ירח על המים עוד מעט יפרח הקיץ כציפורים הנודדות